1)

Følgende punkter tilføjes til listen med overskriften »A. Fysiske personer omhandlet i artikel 5, stk. 1, og artikel 6, stk. 1«: Navn Identificerende oplysninger Begrundelse Dato for opførelse på listen »66. Kan Zaw (alias Dr. Kan Zaw) Nationalitet: Myanmar/Burma Fødselsdato: 11.10.1954 Fødested: Salin Township, Magwe Region, Myanmar Køn: mand Kan Zaw har været minister for investeringer og eksterne økonomiske forbindelser siden den 19. august 2022. Han blev udnævnt af Statsforvaltningsrådet (SAC) under ledelse af øverstbefalende Min Aung Hlaing, som overtog statens lovgivende, udøvende og dømmende magt den 2. februar 2021. Han var tidligere blevet udnævnt af SAC til unionsgeneralauditør efter kuppet den 1. februar 2021. Som minister i regeringen er han en del af militærregimet, som tog magten under et militærkup og væltede lovligt valgte ledere i Myanmar/Burma. Som minister for investeringer og eksterne økonomiske forbindelser har han ansvaret for at fremme virksomhed og investeringer i Myanmar/Burma og samarbejde med udenlandske partnere. I denne egenskab spiller Kan Zaw en aktiv rolle med hensyn til at støtte militærets bestræbelser på at tiltrække udenlandske investeringer og dermed bidrage til at sikre militærregimets finansielle behov. Han er derfor ansvarlig for at undergrave demokratiet og retsstaten i Myanmar/Burma og for at deltage i handlinger, der truer freden, sikkerheden og stabiliteten i Myanmar. Derudover har han forbindelser til flere højtstående personer i militærregimet, herunder øverstbefalende Min Aung Hlaing. 8.11.2022 67. Htun Htun Oo (alias Tun Tun Oo) Nationalitet: Myanmar/Burma Fødselsdato: 28.7.1956 Køn: mand Htun Htun Oo er højesteretspræsident i Myanmar/Burma og blev bekræftet i denne stilling af øverstbefalende Min Aung Hlaing den 2. februar 2021 efter kuppet den 1. februar 2021. Højesteretten har under Htun Htun Oos ledelse været involveret i retsforfølgningen af demokratisk valgte ledere og oppositionsledere og har ikke overholdt sine forpligtelser som den højeste jurisdiktion med ansvar for at opretholde retsstatsprincippet og sikre retsvæsenets uafhængighed. Htun Htun Oo deltager derfor i sin egenskab af højesteretspræsident i aktiviteter, der undergraver demokratiet og retsstaten i Myanmar/Burma. Siden Htun Htun Oo blev udnævnt til højesteretspræsident, har han haft forbindelser til højtstående personer i militærregimet, herunder øverstbefalende Min Aung Hlaing. 8.11.2022 68. Swe Swe Aung (alias Dr. Swe Swe Aung) Nationalitet: Myanmar/Burma Fødselsdato: 1960 Køn: kvinde Swe Swe Aung er generaldirektør for retsforfølgelsesafdelingen i justitsministeriet og blev udnævnt af Statsforvaltningsrådet (SAC) den 31. marts 2022. Retsforfølgelsesafdelingen har under Swe Swe Aungs ledelse været involveret i flere retssager mod demokratisk valgte ledere og oppositionsledere, som blev ført i strid med retten til forsvar og retten til en retfærdig rettergang, herunder de sager, der førte til henrettelsen af fire prodemokratiske personer. Derfor deltager Swe Swe Aung i sin egenskab af generaldirektør for retsforfølgelsesafdelingen i aktiviteter, der undergraver demokratiet og retsstaten i Myanmar/Burma. Desuden har Swe Swe Aung forbindelser til flere personer og ledere i Statsforvaltningsrådet og i militæret såsom øverstbefalende Min Aung Hlaing og statsadvokat Thida Oo. 8.11.2022 69. Zaw Min (alias U Zaw Min) Nationalitet: Myanmar/Burma Fødselsdato: 1970 Køn: mand Zaw Min er generaldirektør for kontoret for fængsler i indenrigsministeriet og blev udnævnt af Statsforvaltningsrådet (SAC) den 4. februar 2021. I denne egenskab er han ansvarlig for ledelsen af fængsler i Myanmar/Burma. Kontoret for fængsler har under Zaw Mins ledelse været involveret i flere sager om dårlig forvaltning af fængsler, og de tilbageholdte har været udsat for vold, tæsk, tortur og anden umenneskelig behandling i fængslerne. Desuden krænkede fængselsmyndighederne de tilbageholdtes ret til forsvar. Zaw Min deltager derfor i sin egenskab af generaldirektør for kontoret for fængsler i aktiviteter, der undergraver demokratiet og retsstaten i Myanmar/Burma. Desuden har Zaw Min forbindelser til flere personer og ledere i Statsforvaltningsrådet og i militæret såsom øverstbefalende Min Aung Hlaing og indenrigsministeren, generalløjtnant Soe Htut. 8.11.2022 70. U Zaw Lin Aung Nationalitet: Myanmar/Burma Køn: mand U Zaw Lin Aung er tidligere militærofficer og har siden slutningen af 2021 været vicedirektør for kontoret for fængsler i regionen Yangon. Desuden er U Zaw Lin Aung ansvarlig for Inseinfængslet. Under hans ledelse har politiske fanger, som var tilbageholdt i Inseinfængslet, været udsat for vold, tæsk, tortur og anden umenneskelig behandling begået af fængselspersonalet. U Zaw Lin Aung deltager derfor i sin egenskab af vicedirektør for kontoret for fængsler i regionen Yangon og leder af Inseinfængslet i aktiviteter, der undergraver demokratiet og retsstaten i Myanmar/Burma. 8.11.2022 71. U Than Swe Nationalitet: Myanmar/Burma Fødselsdato: 1957 eller 1965 Køn: mand U Than Swe er formand for kommissionen for korruptionsbekæmpelse og blev udnævnt af Statsforvaltningsrådet (SAC) den 19. august 2022. Kommissionen for korruptionsbekæmpelse har under U Than Swes ledelse gennemført politikker, der har til formål at legitimere militærkuppet, og den er bl.a. indblandet i retssager mod demokratisk valgte ledere og har f.eks. rejst korruptionsanklager mod statsrådgiver Daw Aung San Suu Kyi. U Than Swe deltager derfor i sin egenskab af formand for kommissionen for korruptionsbekæmpelse i aktiviteter og politikker, der undergraver demokratiet og retsstaten i Myanmar/Burma. 8.11.2022 72. Ko Ko Lwin Nationalitet: Myanmar/Burma Fødselsdato: 1972 eller 1982 Køn: mand Ko Ko Lwin er medlem af Unionsvalgkommissionen (UEC) og blev udnævnt af Statsforvaltningsrådet (SAC) den 1. april 2022. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg, har Ko Ko Lwin været direkte involveret i handlinger, der undergraver demokratiet og retsstaten i Myanmar/Burma. 8.11.2022 73. Min Min Oo Nationalitet: Myanmar/Burma Fødselsdato: 1962 eller 1967 Køn: mand Min Min Oo er medlem af Unionsvalgkommissionen (UEC) og blev udnævnt af Statsforvaltningsrådet (SAC) den 2. maj 2022. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg, har Min Min Oo været direkte involveret i handlinger, der undergraver demokratiet og retsstaten i Myanmar/Burma. 8.11.2022 74. Htun Aung Nationalitet: Myanmar/Burma Fødselsdato: 1967 Køn: mand General Htun Aung er øverstbefalende for Myanmars luftvåben og blev udnævnt af den øverstbefalende for Myanmars væbnede styrker, den højtstående general Min Aung Hlaing, den 12. januar 2022. I denne egenskab leder og kontrollerer Htun Aung luftvåbnet i Myanmar. Myanmars luftvåben begik angreb mod civile mål i hele Myanmar og dræbte og sårede civile, herunder børn og personer, som tilhører etniske og religiøse mindretal. Der blev også rettet angreb mod skoler, religiøse samlingssteder og offentlige sundhedsfaciliteter. General Htun Aung er i sin stilling som øverstbefalende for Myanmars luftvåben ansvarlig for alvorlige overtrædelser af menneskerettighederne, for aktiviteter, der undergraver demokratiet og retsstaten i Myanmar/Burma, samt for handlinger, der truer freden, sikkerheden og stabiliteten i Myanmar/Burma. Desuden deltager general Htun Aung i ledelsen af MEHL, et militærejet konglomerat, der forsyner Myanmars militær med økonomiske og materielle ressourcer til deres operationer. Han yder derfor støtte til handlinger, der truer freden, sikkerheden og stabiliteten i Myanmar/Burma. 8.11.2022 75. Phone Myat Nationalitet: Myanmar/Burma Køn: mand Generalløjtnant Phone Myat har siden april 2021 været øverstbefalende for Kontoret for Særlige Operationer nr. 3 (BSO 3) i Myanmars væbnede styrker (Tatmadaw). Inden da var han viceminister i indenrigsministeriet mellem juli 2020 og april 2021, og han var øverstbefalende for Regionskommando Vest mellem maj 2019 og juli 2020. Som øverstbefalende for BSO 3 leder og kontrollerer Phone Myat militærstyrkerne i Regionskommando Sydvest (Ayeyarwaddy), Regionskommando Syd (Bago og Magway) og Regionskommando Vest (Rakhine og Chin). Militære styrker begik under hans kommando alvorlige krænkelser af menneskerettighederne, forbrydelser og grusomheder, herunder drab, jord- og luftangreb på civile og massakrer i regionen Magway, delstaten Chin og regionen Bago. Phone Myat er i sin egenskab af øverstbefalende for BSO 3 ansvarlig for alvorlige overtrædelser af menneskerettighederne, for aktiviteter, der undergraver demokratiet og retsstaten i Myanmar/Burma, samt for handlinger, der truer freden, sikkerheden og stabiliteten i Myanmar/Burma. 8.11.2022 76. Aung Soe Nationalitet: Myanmar/Burma Køn: mand Generalløjtnant Aung Soe har siden januar 2021 været øverstbefalende for Kontoret for Særlige Operationer nr. 4 (BSO 4) i Myanmars væbnede styrker (Tatmadaw). Inden da var han viceindenrigsminister indtil marts 2018 og derefter chef for Kontoret for Særlige Operationer nr. 6. Som øverstbefalende for BSO 4 leder og kontrollerer Aung Soe kystregionskommandoens militære styrker i Tanintharyidivisionen og Regionskommando Sydøst i delstaterne Mon og Karen. Militære styrker begik under hans kommando alvorlige krænkelser af menneskerettighederne, forbrydelser og grusomheder, herunder drab, jord- og luftangreb på civile, ulovlige anholdelser og beskydning med artilleri. I delstaten Kayin/Karen, som er en af de regioner, der er under Aung Soes kommando, blev der fra kuppet og frem til juli 2022 registreret 3 993 voldelige hændelser. Han er i sin egenskab af øverstbefalende for BSO 4 ansvarlig for alvorlige overtrædelser af menneskerettighederne, for aktiviteter, der undergraver demokratiet og retsstaten i Myanmar/Burma, samt for handlinger, der truer freden, sikkerheden og stabiliteten i Myanmar/Burma. 8.11.2022 77. Thet Pon Nationalitet: Myanmar/Burma Køn: mand Generalløjtnant Thet Pon har siden juni 2020 været øverstbefalende for Kontoret for Særlige Operationer nr. 5 (BSO 5) i Myanmars væbnede styrker (Tatmadaw). Inden da var han øverstbefalende for Regionskommando Nordvest indtil 2017 og øverstbefalende for regionen Yangon mellem 2017 og juni 2020. Som øverstbefalende for BSO 5 leder og kontrollerer Thet Pon de militære styrker og militærdomstolene i regionen Yangon. I marts 2021 indførte Statsforvaltningsrådet krigsretstilstand i Myanmar og overførte den udøvende og dømmende magt til lederen af de relevante regionale militære kommandoer. I juli 2022 dømte militærdomstole i regionen Yangon 119 personer til døden, heraf mange af politiske årsager, herunder fire medlemmer af den demokratiske opposition, som blev henrettet i regionen Yangon. Desuden begik militære styrker i regionen Yangon voldelige handlinger og drab på fredelige demonstranter, såsom brug af dødbringende magt under demonstrationer mod juntaen den 14. marts 2021 i bydelen Hlaing Tharyar i Yangon. Thet Pon er i sin egenskab af øverstbefalende for BSO 5 ansvarlig for alvorlige krænkelser af menneskerettighederne, for aktiviteter, der undergraver demokratiet og retsstaten i Myanmar/Burma, samt for handlinger, der truer freden, sikkerheden og stabiliteten i Myanmar/Burma. 8.11.2022 78. Htein Win Nationalitet: Myanmar/Burma Køn: mand Generalmajor Htein Win er øverstbefalende for Regionskommando Syd i Myanmars væbnede styrker (Tatmadaw). Som regional øverstbefalende leder og kontrollerer han de militære styrker i regionerne Bago og Magway. Militære styrker i disse regioner gjorde sig skyldige i luftangreb, overraskelsesangreb, brandstiftelse, talrige drab og anvendelse af menneskelige skjolde. Regionen Magway er et særligt hotspot for brutale operationer mod oppositionen, som udføres af militæret med en strategi i regionen Magway om, at »alt og alle skal dræbes, brændes og plyndres«. Htein Win er i sin egenskab af øverstbefalende for Regionskommando Syd ansvarlig for alvorlige krænkelser af menneskerettighederne, for aktiviteter, der undergraver demokratiet og retsstaten i Myanmar/Burma, samt for handlinger, der truer freden, sikkerheden og stabiliteten i Myanmar/Burma. 8.11.2022 79. Htin Latt Oo Nationalitet: Myanmar/Burma Køn: mand Generalmajor Htin Latt Oo har siden juli 2020 været øverstbefalende for Regionskommando Vest i Myanmars væbnede styrker (Tatmadaw). Som regional øverstbefalende leder og kontrollerer han de militære styrker i den vestlige del af regionerne Rakhine og Chin. Militære styrker i disse regioner gjorde sig skyldige i alvorlige krænkelser af menneskerettighederne og forbrydelser, herunder luftangreb, voldtægter, anvendelse af menneskelige skjolde, afbrændinger af hjem, massakrer og ulovlige anholdelser. Htin Latt Oo er i sin egenskab af øverstbefalende for Regionskommando Vest ansvarlig for alvorlige krænkelser af menneskerettighederne, for aktiviteter, der undergraver demokratiet og retsstaten i Myanmar/Burma, samt for handlinger, der truer freden, sikkerheden og stabiliteten i Myanmar/Burma. 8.11.2022 80. Than Htike Nationalitet: Myanmar/Burma Køn: mand Militært ID-nr.: Kyi-28146 Brigadegeneral Than Htike har siden den 6. januar 2022 været øverstbefalende for Regionskommando Nordvest i Myanmars væbnede styrker (Tatmadaw). Som regional øverstbefalende leder og kontrollerer han de militære styrker i regionen Sagaing. Militære styrker gjorde sig under hans kommando skyldige i alvorlige krænkelser af menneskerettighederne, overdreven magtanvendelse og brutale handlinger mod civilbefolkningen, herunder det militære angreb på en skole i bydelen Depeyin i regionen Sagaing, hvor mindst 13 mennesker, herunder 11 børn, blev dræbt. I regionen Sagaing har de militære styrker siden militærkuppet sat ild til over 20 000 huse. Than Htike er i sin egenskab af regional øverstbefalende for Regionskommando Nordvest ansvarlig for alvorlige overtrædelser af menneskerettighederne, for aktiviteter, der undergraver demokratiet og retsstaten i Myanmar/Burma, samt for handlinger, der truer freden, sikkerheden og stabiliteten i Myanmar/Burma. 8.11.2022 81. Nyunt Win Swe Nationalitet: Myanmar/Burma Køn: mand Generalmajor Nyunt Win Swe har siden juni 2020 været øverstbefalende for regionen Yangon i Myanmars væbnede styrker (Tatmadaw). I denne egenskab leder og kontrollerer Nyunt Win Swe de militære styrker i regionen Yangon og fører sammen med chefen for Kontoret for Særlige Operationer nr. 5, generalløjtnant Thet Pon, tilsyn med militærdomstolene i regionen Yangon. I marts 2021 indførte Statsforvaltningsrådet krigsretstilstand i Myanmar og overførte den udøvende og dømmende magt til lederen af de relevante regionale militære kommandoer. I juli 2022 idømte militærdomstole i regionen Yangon 119 personer til døden, heraf mange af politiske årsager, herunder fire medlemmer af den demokratiske opposition, som blev henrettet i regionen Yangon. Desuden begik militære styrker i regionen Yangon voldelige handlinger og drab på fredelige demonstranter, såsom brug af dødbringende magt under demonstrationer mod juntaen den 14. marts 2021 i bydelen Hlaing Tharyar i Yangon. Nyunt Win Swe er i sin egenskab af øverstbefalende for regionen Yangon ansvarlig for alvorlige krænkelser af menneskerettighederne, for aktiviteter, der undergraver demokratiet og retsstaten i Myanmar/Burma, samt for handlinger, der truer freden, sikkerheden og stabiliteten i Myanmar/Burma. 8.11.2022 82. U Tay Za Nationalitet: Myanmar/Burma Fødselsdato: 18.7.1964 Fødested: Yangon, Myanmar Køn: mand U Tay Za er stifter af og formand for Htoo Group of Companies, et privat konglomerat, der opererer inden for forskellige sektorer, herunder handel, bankvirksomhed, minedrift, turisme og luftfart. Tay Za er tæt forbundet med den øverste ledelse i Myanmars væbnede styrker (Tatmadaw). Gennem Htoo Group of Companies ydede U Tay Za i 2017 finansiel støtte til Tatmadaw i anledning af et fundraisingarrangement i forbindelse med udrensningsoperationerne i Rahkine. Desuden har U Tay Za fungeret som mellemled i forbindelse med levering af militært udstyr, som er blevet anvendt mod civilbefolkningen og demonstranter i hele landet. Ved at bidrage til militærets kapacitet til at begå alvorlige krænkelser af menneskerettighederne og undertrykkelsen af civilbefolkningen samt til at gennemføre aktiviteter, der undergraver demokratiet og retsstaten i Myanmar/Burma, ydede U Tay Za støtte til Tatmadaw og deltog i handlinger, der truer freden, sikkerheden eller stabiliteten i Myanmar/Burma. 8.11.2022 83. Aung Moe Myint Nationalitet: Myanmar/Burma Fødselsdato: 9.6.1971 eller 28.9.1969 Køn: mand Pasnr.: 12/YAKANA(N)006981 Aung Moe Myint er direktør for Dynasty International Company Ltd (DICL), der opererer inden for handelssektoren. Han er æreskonsul for Republikken Belarus i Myanmar. Aung Moe Myint har på grundlag af sin kommercielle og personlige stilling, herunder sine tætte politiske og handelsmæssige forbindelser med Belarus, lettet indkøb af våben, restriktionsbelagte varer og produkter med dobbelt anvendelse til Myanmars militær, som blev anvendt mod civilbefolkningen og demonstranter i hele landet. Ved at bidrage til militærets kapacitet til at begå alvorlige krænkelser af menneskerettighederne og undertrykkelsen af civilbefolkningen samt til at gennemføre aktiviteter, der undergraver demokratiet og retsstaten i Myanmar/Burma, ydede Aung Moe Myint støtte til Tatmadaw og var involveret i handlinger, der truer freden, sikkerheden eller stabiliteten i Myanmar/Burma. 8.11.2022 84. Naing Htut Aung Nationalitet: Myanmar/Burma Fødselsdato: 27.1.1968 Køn: mand Pasnr.: 12/MAKAYA 118765 Naing Htut Aung er direktør for International Group of Companies (IGGC), der opererer inden for handelssektoren. Gennem IGGC ydede Naing Htut Aung i 2017 finansiel støtte til Tatmadaw i anledning af et fundraisingarrangement i forbindelse med udrensningsoperationerne i Rahkine. Desuden har Naing Htut Aung fungeret som importør og mægler af våben, militært udstyr og produkter med dobbelt anvendelse til Myanmars militær, som blev anvendt mod civilbefolkningen og demonstranter i hele landet. Ved at bidrage til militærets kapacitet til at begå alvorlige krænkelser af menneskerettighederne og undertrykkelsen af civilbefolkningen samt til at gennemføre aktiviteter, der undergraver demokratiet og retsstaten i Myanmar/Burma, ydede Naing Htut Aung støtte til Tatmadaw og var involveret i handlinger, der truer freden, sikkerheden eller stabiliteten i Myanmar/Burma. 8.11.2022«